kardosdrur/scandi-wiki huggingface dataset:
Briesen (Spreewald)

Briesen (Sorbisk Brjazyna) er en kommune i den i den tyske delstat Brandenburg, og en del af amtet Burg (Spreewald).
Kommunen ligger i det vendiske/sorbiske område, og alle lokale navne er både på tysk og sorbisk.

Historie 
1346 nævnes Briesen første gang som Breßzine. Det vendiske variant af navnet er dog et par hundrede år ældre.
I 1885 ødelagde 35 Huse.
Noricum

Noricum var et keltisk kongerige beliggende i det nuværende Østrig. Senere var det under navnet Provincia Noricum en provins i romerriget. Provinsen Noricum havde mod syd grænse til Italien, mod øst til Pannonien og mod vest Raetia.

Tidligste udvikling 
Den oprindelige befolkning, som levede i dette område under hallstattkulturen, assimileredes fra omkring 450 f.Kr. med folk, der tilvandrede fra de keltiske kerneområder i Sydvesttyskland og Østfrankrig. Omkring 200 f.Kr. slog tredive keltisk/illyriske stammer sig under ledelse af norikerne sammen i et kongerige. Dermed er Regnum Noricum den første politiske statsdannelse i det nuværende østrigske område.

Selvstændighedstiden 
Befolkningstallet forøgedes hurtigt som følge af forbedrede byggemetoder og teknologiske fremskridt (f.eks. plovskær af jern). Manglen på jord blev så stor, at 12.000 af de keltiske folk drog mod Adriaterhavet i Italien i 186 f.Kr. Romerne forhindrede grundlæggelse af en by i Friuli, men det lykkedes ikke at forhindre bosættelser i podalen og langs kysten i Veneto.

Fem år senere grundlagde romerne Aquileia på grundlag af en militærkoloni. Byen skulle få stor betydning for alpetransithandlen. Lokket af de gode handelsmuligheder og guldrigdomme knyttede romerne venskabelige bånd med Noricums keltere. Dermed fik romerne også adgang til de store jernforekomster i Noricum.

Omkring 170 f.Kr. indgik romerne og kelterne en egentlig handelsaftale, og som følge heraf udviklede der sig gode handelsforbindelser, og Roms indflydelse tog til. Centrum for kongeriget Noricum var sandsynligvis Virunum (nær det nuværende Klagenfurt), idet man her har fundet en førromersk indskrift, der nævner de i dag kendte otte noriske stammer. I det 2. århundrede f.Kr. opstod flere befæstede byer (oppida). På denne tid prægede man også mønter efter græsk forbillede. I 1. århundrede f.Kr. nåede Noricum sin største udstrækning mod øst og nord. Det økonomiske grundlag var jern, minedrift, industri, landbrugsproduktion og handel.

Romertiden 

I 15 f.Kr. erobrede kejser Augustus Noricum uden modstand fra norikerne, og området blev dermed en del af romerriget. Først beholdt det en indskrænket autonomi, men under kejser Claudius blev det til en ligestillet romersk provins.

Som provins omfattede området det nuværende Kärnten, Salzburg, Oberösterreich, Niederösterreich og Steiermark, samt Sydøstoberbayern med Chimgau. Ydermere hørte østlige dele af Tyrol til området. Tilstødende områder var mod vest Raetia, mod øst Pannonien og mod sydvest Italien. Mod nord gik det oprindelige keltiske kongerige over Donau, men for den romerske provins udgjorde Donau nordgrænsen (Limes).

Under kejser Diocletian blev provinsen delt i Noricum ripense og Noricum mediterraneum.

Fra omkring det 4. århundrede e.Kr. begynder frankerne at bosætte sig i området, og efterhånden som romerriget kollapsede overtog frankerne forvaltningen af området og provinsen Noricum bliver en del af Frankerriget samtidig med at epoken bliver tidlig middelalder.

 
Byer og territorier i Romerriget
VM i skak 1957

VM i skak 1957 var en match om verdensmesterskabet i skak mellem den regerende verdensmester Mikhail Botvinnik fra Sovjetunionen og udfordreren, hans landsmand Vassilij Smyslov, som fandt sted i Moskva, Sovjetunionen 5. marts – 27. april 1957. Matchen galdt 24 partier med sejr til titelholderen ved uafgjort 12 – 12. Smyslov vandt matchen 12½ – 9½, og blev dermed den syvende verdensmester i skak.

Baggrund 
Mikhail Botvinnik havde siddet på verdensmesterskabet siden VM i skak 1948 og havde begge de gange, han havde forsvaret titlen, beholdt den ved at spille uafgjort med udfordreren, senest mod Smyslov i 1954.

Oprindeligt havde man planlagt at skære størrelsen på kandidatturneringen ned til syv deltagere på grund af de høje udgifter til at afholde turneringen i 1953, som havde varet to måneder med 15 deltagere. Men efter kritik af, at man havde udelukket Smyslov, som havde spillet den forudgående VM-match, valgte man at inkludere ham, så deltagertallet nåede op på otte. Da syvendepladsen i interzoneturneringen i Göteborg i 1955 var blevet delt mellem Boris Spasskij, Miroslav Filip og Herman Pilnik valgte man at invitere alle tre, hvorved deltagertallet i kandidatturneringen nåede op på ti.

Turneringen fandt sted i Amsterdam i marts-april 1956.

Kandidatturneringens turneringstabel 
Smyslov blev en ret sikker vinder af kandidatturneringen med 1½ points forspring for nummer to, Paul Keres, og vandt dermed retten til at møde Botvinnik i en match om verdensmesterskabstitlen. Turneringsresultaterne var som følger:

Matchregler 
Reglerne for matchen var de samme, man havde brugt i de forudgående VM-matcher: Bedst af 24 partier, mesteren beholder titlen ved uafgjort.

Matchresultat 
Botvinnik spillede uden sekundant, idet han frygtede, at der kunne være en læk, så Smyslov fik indblik i hans forberedte varianter. Det var en frygt, som stammede fra hans erfaringer fra matchen i 1954.

Matchens dommer var den svenske stormester Gideon Ståhlberg.

Resume

De enkelte partier

Eksterne henvisninger 
 Botvinnik vs Smyslov Return Match 1957, artikel og partier på Chessgames.com

Kilder 

VM-matcher i skak
Sport i 1957
Teurnia

Teurnia (også Tiburnia) var en af de største byer i det keltisk/illyriske kongerige Noricum i det nuværende Østrig. I sin blomstringstid havde byen 30.000 indbyggere. I senantikken gik befolkningstallet tilbage. I samme periode byggede man en befæstningsmur.

Teurnias indbyggere var i det 4. århundrede kristne, og indtil byens undergang i 610 var den bispesæde.

Der er flere udgravninger fra byen, hvoraf det berømteste er et næsten komplet bevaret mosaikgulv fra det højre sidekapel i den treskibede basilika. Udgravningerne ligger få kilometer øst for det nuværende Spittal an der Drau i Kärnten.

Referencer 

Noricum
Bygninger, konstruktioner og anlæg i Kärnten
Byer og territorier i Romerriget
Byer i Kärnten
Seti 1.

Seti I (også kaldet Sethos I) var den anden farao i det 19. dynasti fra det gamle Egypten. Han var en søn af Ramses I og hans gemalinde Sitre. Seti var farao fra 1294 f.Kr. (da hans far døde) til 1279 f.Kr. Begravet i Kongernes Dal i graven betegnet KV17.

Seti I var far til Ramses II som blev en af de mest betydningsfulde faraoner, som har regeret i Egypten.

Setis sarkofag blev fundet af Giovanni Battista Belzoni, og den er i dag på Sir John Soane's Museum i London.

Referencer

Eksterne henvisninger 

Faraoer
Tjek fødsels- og dødsår
Kuoni Travel

Kuoni Travel LTD er et schweizisk rejsebureau stiftet af Alfred Kuoni i 1906.

Historie 
Ophavsmanden, som selskabet er navngivet efter, Alfred Kuoni, stiftede sit rejseselskab i 1906 i et lille kontor i Zürich. Den første store rejse gik til Egypten.

Omkring årtusindeskiftet begynde Kuoni sit indtog på det skandinaviske marked med opkøb af blandet andet Dane Tours, Kiesbye Rejser, Larsen, Simons Charterkompagni og Herning Charter. Alle disse selskaber blev slået sammen til Alletiders Rejser. Det første stykke tid under navnet Alletiders Larsen. Kuoni opkøbte også Apollo i Danmark, Norge og Sverige. Apollo og Alletiders blev lagt sammen og fik navnet Apollo, som i dag er et af de allerstørste aktører på det skandinaviske rejsemarked. I Kuoni Scandinavia, som koncernen hedder i Skandinavien, indgår Apollo og charterfly-selskabet Novair AB samt charterselskabet Falk Lauritsen.

Kuoni har gennem årene fået opbygget sig til et rejseselskab med kontorer i en række lande i Europa og Asien.

I Asien er det helt store opkøb også i gang, da man i 2006 købte firmaet Asian Trails Co. Ltd med kontorer i syv asiatiske lande.

Eksterne henvisninger 
 Officiel hjemmeside

Rejsebureauer i Danmark
Tour des Alpes-Maritimes et du Var

Tour des Alpes-Maritimes et du Var (indtil 2019 kendt som Tour du Haut-Var) er et etapelandevejsløb på cykel i departementet Var i Provence i Frankrig. Løbet er i februar måned, længe før cykelrytterne er antaget at være i deres bedste form. Siden 2009 har det været organiseret som et 2.1.-klasseløb i UCI Kontinental Tourene. 

Joop Zoetemelk har vundet løbet tre gange, i 1973, 1979 og 1983. Løbet blev for første gang arrangeret i 1969. Oprindelig var det et endagsløb over 197 km på en kuperet rute. Både start og mål var i byen Draguignan.

Vindere

Kilder og eksterne henvisninger 

 Tour du Haut Vars officielle hjemmeside 

 
Etableret i 1969
Roberto Longo

Roberto Longo (født 3. december 1984) er en italiensk professionel cykelrytter.

Eksterne henvisninger 
 

Mandlige cykelryttere fra Italien
Mauro Santambrogio

Mauro Santambrogio (født 7. oktober 1984) er en italiensk tidligere professionel cykelrytter.

Eksterne henvisninger 

Mandlige cykelryttere fra Italien
Maciej Bodnar

Maciej Bodnar (født 7. marts 1985) er en polsk professionel cykelrytter, som cykler for det professionelle cykelhold .

Meritter 

2006
 National U23 mester i enkeltstart
2007
 National U23 mester i enkeltstart
GP Bradlo
2009
 National mester i enkeltstart
2010
3. plads, 1. etape (ITT), Tyrkiet Rundt
2012
 National mester i enkeltstart
3. plads samlet, Tre dage ved Panne
2013
 National mester i enkeltstart
2014
Etapesejr, Tre dage ved Panne
2015
 4. etape Polen Rundt
2016
Etapesejr, Tre dage ved Panne
 National mester i enkeltstart
2017
20. etape (ITT), Tour de France

Eksterne henvisninger 

 

Mandlige cykelryttere fra Polen
Deltagere for Polen ved sommer-OL 2012
Deltagere for Polen ved sommer-OL 2016
Deltagere for Polen ved sommer-OL 2020
Cykelryttere ved sommer-OL 2012
Cykelryttere ved sommer-OL 2016
Cykelryttere ved sommer-OL 2020
Arvid

Arvid er et drengenavn af norrønsk oprindelse afledt af Arnviðr, som kommer af orn, 'ørn', og viðr, 'skov'. En variant af navnet, især anvendt i Norge, er Arve. I Danmark bar 321 personer et af disse navne per 1. januar 2020.

Kendte personer med navnet 

 Arnvid Meyer, dansk jazzmusiker.
 Arvid Müller, dansk viseforfatter og manuskriptforfatter.
 Arve Opsahl, norsk skuespiller.
 Arve Tellefsen, norsk violinist.

Andre betydninger 
 Arve, en planteslægt.
 Arve, en fransk flod.

Referencer 

Drengenavne
Æblegrød

Æblegrød er en ret af udkogte æbler og sukker. Æblegrød kan spises med mælk eller fløde eller med makroner.
Den er grundlaget for æblekage med flødeskum: makroner og æblegrød lægges lagvis i en skål med flødeskum øverst evt. med små klatter ribsgele som pynt. Med stor fordel kan man lægge makronerne i blød i portvin.

Desserter
Gislinge

Gislinge er en lille stationsby på Nordvestsjælland med , beliggende i Gislinge Sogn ca. 12 kilometer vest for Holbæk. Byen ligger i Holbæk Kommune og tilhører Region Sjælland.

I byen findes en skole, SFO, Solsikken med vuggestue og børnehave. Herudover Dagli' Brugs, bagerforretning, slagterforretning, frisører, autoværksteder og sågar et Nimbus-værksted. Gislinge Skole er selvstændig og er etsporet til 9. klassetrin. Der findes ikke 10. klasse. Centralt i byen ligger Gislinge station, herfra er der tog mod både Nykøbing Sjælland og Holbæk.

Byen tilbyder en række sportsaktiviteter – herunder fodboldklubben Gislinge Boldklub. Førsteholdet spillede i 2008 i serie 2. Herudover tilbydes også badminton og tennis.

Gislinge lå tidligere i Svinninge Kommune, men siden kommunalreformen i Holbæk Kommune.

Kilder 

Byer i Holbæk Kommune
Byer og bydele med genforeningssten
VM i skak 1954

VM i skak 1954 var en match som stod mellem den regerende verdensmester i skak Mikhail Botvinnik fra Sovjetunionen og udfordreren hans landsmand Vassilij Smyslov, som fandt sted i Moskva, Sovjetunionen 16. marts – 13. maj 1957. Matchen galdt 24 partier med sejr til titelholderen ved uafgjort 12 – 12. Smyslov skulle vinde de to sidste partier for at tage titlen, men vandt kun det 23., mens det 24. blev remis, og Botvinnik beholdt titlen.

Baggrund 
Mikhail Botvinnik havde vundet verdensmesterskabet ved en matchturnering i 1948 og havde beholdt titlen ved at spille uafgjort 12 – 12 mod landsmanden David Bronstein ved VM i skak 1951.

Kandidatturneringen op til Botvinnik – Bronstein-matchen var blevet ramt af en række afbud med politisk baggrund, idet de amerikanske spillere ikke kunne få udenrigsministeriets tilladelse til at rejse til spillestedet, Budapest i Ungarn, hvor det kommunistiske parti havde overtaget magten efter den sovjettiske besættelse siden 2. verdenskrig. Dette betød, at Samuel Reshevsky og Reuben Fine, som ellers var garanteret deltagelse som et led i etableringen af en fast VM-cyklus under verdensskakforbundet FIDE, måtte melde afbud. Eksverdensmester Max Euwe fra Holland, som havde samme garanti, måtte ligeledes melde afbud. Disse tre spillere fik overført deres deltagelse til kandidatturneringen i 1953 i Neuhausen og Zürich i Schweiz, men Fine havde droppet skakkarrieren og meldte fra.

Ud over Reshevsky og Euwe var fem spillere kvalificeret direkte til kandidatturneringen gennem deres deltagelse i den forudgående kandidatturnering: Vassilij Smyslov, Paul Keres, David Bronstein og Isaak Boleslavskij, alle fra Sovjetunionen, samt Miguel Najdorf fra Argentina. Oprindeligt var det meningen, at yderligere fem deltagere skulle findes i interzoneturneringen i Stockholm, Sverige, men femtepladsen endte delt mellem fire spillere, og dengang mente man, at det var for tilfældigt at lade Sonnenborn-Berger korrektion afgøre, hvem der skulle have den femte plads og derfor lod man alle fire gå videre til kandidatturneringen, som dermed fik 15 deltagere, som skulle spille dobbeltrunder alle-mod-alle.

Kandidatturneringens turneringstabel

Matchregler 
Reglerne for matchen var de samme, man havde brugt i den forudgående VM-match: Bedst af 24 partier, mesteren beholder titlen ved uafgjort.

Matchresultat

Eksterne henvisninger 
 Botvinnik vs Smyslov 1954, artikel og partier på Chessgames.com

Noter 

VM-matcher i skak
Sport i 1954
Spittal an der Drau

Spittal an der Drau er en kommune samt navnet på hovedbyen i kommunen, der er beliggende i Kärnten i Østrig.

Byen ligger i den nedre Draudal, og den genneskæres af floden Lieser, der munder ud i Drau. Til kommunen hører i alt 27 landsbyer.

Historie 
I 1191 stiftede Grev Otto II. af Ortenburg et hospital (Spittl) ved Lieser-flodens bred. Hospitalet, som har lagt navn til byen, blev bygget til de pilgrimme, der vandrede over bjergene sydpå. Langsomt etableredes en by omkring hospitalet.

I 1242 fik byen handelsrettigheder og på grund af dens gode trafikale beliggenhed blomstrede byen op. I 1408 fik Spittal an der Drau enerettighed på flådning af tømmer og jerntransport fra det nærliggende Krems ved Gmünd. Det betød, at Spittal fik fortoldningsafgifter, som blev en lukrativ indtægtskilde.

Fra 1478, hvor tyrkerne indvaderede Kärnten, oplevede byen nedgang, blandt andet på grund af tyrkernes hærgen, samt bondeopstand og krig mod Ungarn. Efter reformationen var området primært protestantisk, men under modreformationen i 1600 forsøgte Landeshauptmann Graf Johann von Ortenburg gennem trusler og forbandelser at tvinge befolkningen tilbage til den Romerskkatolske kirke.

I 1662 overtog den franske fyrsteslægt Porcia herskabet for området. Det i 1533 byggede Schloss Porcia er opkaldt efter fyrsteslægten. I det 18. århundrede oplevede byen ny velstand på grund af de gunstige vilkår for jernindustrien. Det varede dog kun til 1797, da byen under koalitionskrigen blev nedbrændt. Efter napoleonskrigene tilfaldt området Frankrig, og Spittal blev lagt under den franske provins Illyrien. Eter Napoleons fald gik byen tilbage til Østrig i 1819.

Efter dannelsen af kommunerne i det østrigske kejserrige i 1849/50 voksede området ved tilføringen af de omkringliggende landsbyer.

Politik 
Byen Spittal an der Drau ledes af i alt 7 medlemmer: borgmesteren, 2 viceborgmestre og 4 Stadrat. Disse er også medlem af kommunalbestyrelsen, der består af 31 medlemmer.

Byvåbnet blev skænket af Ferdinand I. den 11. december 1555. Byvåbnet er løbende blevet forenklet og viser i dag et i et rødt og hvidt opdelt felt et par vinger i alternerende farver, hvorover der står en seks-takket guldstjerne.

Kilder 

Distriktshovedstæder i Østrig
Melekeok

Melekeok er Palaus hovedstad med indbyggere.
Den 7. oktober 2006 overtog byen status som hovedstad efter Koror.

Referencer 

Hovedstæder i Oceanien
Byer på Palau
Kokkedal (flertydig)

Kokkedal kan henvise til:

 Kokkedal
 Kokkedal Slot (Nordjylland)
 Kokkedal Slot (Nordsjælland)
 Kokkedal Sogn
 Kokkedal Station
Aimbot

Aimbot (af engelsk: "aim" og "bot", sigterobot) er et computerprogram, der bruges til at skaffe den pågældende spiller i et førstepersonsskydespil en fordel i forhold til modspiller(ne), som ikke anvender aimbot.

Brug af en aimbot betragtes således som snyd. 

En spiller som benytter aimbot kan ofte genkendes på at spillerens sigte automatisk rykker sig meget hurtigt fra modspiller til modspiller, efterhånden som de bliver skudt ned. 'Headshot' kan typisk indstilles, hvilket samtidig bliver en kraftig indikator på om en spiller anvender en aimbot.

Et visuelt eksempel på en aimbot, der oven i købet også har 'Wallhack' (at kunne se gennem vægge) 

Nogle computerspil fx Counter-Strike og Battlefield anvender anti-aimbots ved hjælp af Valve Anti-Cheat (VAC), der forsøger at følge med i den konstante udvikling inden for aimbots for at komme snyderiet til livs. Såfremt snyd bliver opdaget via VAC bliver den pågældende banned fra alle servere, der har installeret VAC.

Der eksisterer forskellige aimbots til de respektive PC-spil. Disse aimbots kan hentes gratis forskellige steder på internettet eller købes samme sted, fx aimbot til Counter-Strike.

Referencer

Se også 
 Valve Anti-Cheat Anti-cheat-software løsning udviklet af Valve Corporation.

Computerspil
Visitator

Visitator er en person som visiterer, det vil sige udfører undersøgelser af personer, som skal indlægges på et hospital, personer i ældreområdet som skal tildeles  senior- eller invalidebolig samt kræver behovsvurdering eller en overordnet gejstlig/ -militærperson eller andet, som besøger sit ansvarsområde og foretager undersøgelser (visiterer).

Efter visitation fordeler, placerer og konkretiserer visitator den/ det undersøgte for tildeling og indpasning.

En visitator er ikke formelt uddannet, men udvælges fra forskelle grupper som har relevans til pågældendes ansvarsområde og kan eksempelvis være læger, sygeplejersker, ergoterapeuter, fysioterapeuter, gejstlige og andre.

En visitator bør være i besiddelse af 
Analytiske evner
Fundamental indsigt i det relevante lovgivningsmæssige område 
Indsigt i funktionsvurdering områder og begrænsninger 
Kendskab til begreberne bag Fælles Sprog 
Indsigt i personlige livsformer,  livsstile og områder 
Gode kommunikative evner og  i samtaleteknik 
Indsigt i relevant områdevurdering og visitationsgrundlag 
Kendskab til kvalitetsstandarderne inden for relevante områder

Eksterne henvisninger 

 Helbredsprofilen: Visitator – hvad laver en visitator? 

Samfund
Team CSC's hold i 2008

Rytterne på det danske cykelhold Team CSC for 2008-sæsonen er:

2008
Arbejderpartiet

Arbejderpartiet har flere betydninger:

 Arbejderpartiet (Israel) – arbejderparti i Israel
 Arbejderpartiet Kommunisterne – arbejderparti i Danmark
 Arbeiderpartiet – arbejderparti i Norge
 Labour Party – arbejderparti i Storbritannien
 Australian Labor Party – arbejderparti i Australien
 Arbejderpartiet (Tyrkiet) – arbejderparti i Tyrkiet

Se også
 Borgen (tv-serie) – omtaler et et parti ved navn Arbejderpartiet
Joseph Weizenbaum

Joseph Weizenbaum (født 8. januar 1923, død 5. marts 2008) var en tysk-amerikansk datalog, der i offentligheden er mest kendt for sit program ELIZA, som han udviklede i 1962. 

ELIZA er et program, der som et af de første demonstrerede muligheden for at indlæse og behandle naturligt sprog i et begrænset miljø via genkendelse af mønstre i input. Programmet imiterede en psykolog, og Weizenbaum blev rystet over at se, hvordan en del mennesker reagerede, som om de kommunikerede med en virkelig psykolog, selv om programmet havde et meget begrænset antal svarmuligheder.

Weizenbaums oplevelser med ELIZA fik ham til at beskæftige sig med filosofiske aspekter af implikationerne af kunstig intelligens, som i de tidlige 1960'ere blev anset for at have en lysende fremtid. Han udgav i 1976 den indflydelsesrige bog Computer Power and Human Reason, hvor han gjorde rede for sin ambivalente holdning til kunstig intelligens. På den ene side ville han ikke afvise anvendelsen af denne teknik, da der helt sikkert ville være en række nyttige anvendelser heraf, men på den anden side så han det som afgørende, at computere aldrig skulle komme til at tage betydningsfulde beslutninger, idet de mangler vigtige menneskelige kvaliteter som indføling og visdom. 

Joseph Weizenbaum blev født i Berlin af jødiske forældre, og familien emigrerede til USA i 1935, da de indså den håbløse fremtid under nazismen. I 1941 begyndte han at studere matematik, men blev afbrudt af militærtjeneste under 2. verdenskrig. I begyndelsen af 1950'erne deltog han i arbejdet med at udvikle en computer for Wayne Stage University, og fra 1956 arbejdede han for General Electric med at udvikle en computer til bankverdenen. I 1963 blev han ansat ved MIT, fra 1970 som professor. Her udviklede han blandt andet programmeringssproget SLIP (Symmetric LIst Processor), der havde forbindelse til både Fortran og Algol.

I 1996 vendte han tilbage til sin fødeby Berlin, hvor han bosatte sig i det område, han var vokset op i. Han blev æresmedlem af det betydningsfulde Gesellschaft für Informatik og modtog anden hæder, herunder æresdoktorater ved Hamburg Universitet og Bremen Universitet.

Referencer 

Dataloger fra USA
Personer fra Berlin
Air Niugini

Air Niugini Limited er det nationale flyselskab i Papua Ny Guinea. IATA-code er PX og ICAO-code er ANG. Air Niugini er baseret Port Moresby, hvorfra selskabet opererer et nationalt netværk af indenrigsflyvninger fra samt et begrænset antal internationale flyvninger. 

Air Niugini blev grundlagt i 1973 som Papua Ny Guineas nationale flyselskab med 60% af aktierne ejet af staten Papua Ny Guinea, mens de resterende 40% var delt mellem de tre australske flyselskaber Ansett, Qantas og Trans Australia Airlines (TAA). Flyselskabets navn Niugini er det lokale ord på kreolsproget Tok pisin for New Guinea.

Selskabet har været under økonomisk pres som følge af manglende evne til at generere overskud og regeringen presses af Den Internationale Valutafond for privatisere selskabet, hvilket regeringen er imod på grund af frygt for at det vil svække indenrigsruterne. Til gengæld har regeringen med effekt fra 2007 introduceret en open sky politik, der åbner for at andre luftfartsselskaber kan flyve på de internationale ruter til og fra Papua Ny Guinea.

Eksterne henvisninger 

 Air Niugini – officiel website

Flyselskaber fra Papua Ny Guinea
Etableret i 1973
Steve Fossett

James Stephen Fossett (født 22. april 1944 i Jackson, Tennessee – forsvandt sporløst 3. september 2007, erklæret lovmæssigt død 15. februar 2008) var en amerikansk millionær og eventyrer bedst kendt for sine mange ballonrejser. Blandt andet var han den første til alene og nonstop at flyve Jorden rundt med ballon.

Han var også indehaver af 15 verdensrekorder i sejlads og var den i verden, som har sejlet jorden rundt på kortest tid. Derudover har han svømmet over Den engelske kanal og Bosporus, kørt Le Mans i 24 timer m.m. Dette betyder faktisk, at Fossett har verdensrekorden i antal verdensrekorder (som er 62 i skrivende stund).

Den 29. september 2008 fandt en vandrer forskellige af Fossetts ejendele omtrent 30 km syd for det område, som var blevet gennemsøgt, og 3. oktober fandt man flyveraketten et stykke fra stedet i Sierra Nevada. Flyet med sikkerhed Fossetts, men hans lig var sandsynligvis blevet fjernet af vilde dyr. Enkelte benrester fra stedet blev sendt til DNA-analyse.

Referencer 

Personer fra Californien
Omkomne ved ballonulykker
Personer fra Tennessee
Luftfartspionerer